**ΝΟΜΟΣΧΕΔΙΟ ΜΕ ΤΙΤΛΟ**

**ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΕΤΑΙΡΕΙΩΝ ΝΟΜΟ**

|  |  |
| --- | --- |
| Συνοπτικός Τίτλος.Κεφ.1139 του 196876 του 197717 του 1979105 του 1985198 του 198619 του 199041(Ι) του 199415(Ι) του 199521(Ι) του 199782(Ι) του 1999149(Ι) του 19992(Ι) του 2000135(Ι) του 2000151(Ι) ου 200076(Ι) του 200170(Ι) του 2003167(Ι) του 200392(Ι) του 200424(Ι) του 2005129(Ι) του 2005130(Ι) του 200598(Ι) του 2006124(Ι) του 200670(Ι) του 200771(Ι) του 2007131(Ι) του 2007186(Ι) του 200787(Ι) του 200841(Ι) του 200949(Ι) του 200999(Ι) του 200942(Ι) του 201060(Ι) του 201088(Ι) του 201053(Ι) του 2011117(Ι) του 2011145(Ι) του 2011157(Ι) του 2011198(Ι) του 201164(Ι) του 201298(Ι) του 2012190(Ι) του 2012203(Ι) του 20126(Ι) του 201390(Ι) του 201374(Ι) του 201475(Ι) του 201418(Ι) του 201562(I) του 201563(Ι) του 201589(I)/2015 120(I)/201540(I)/2016 90(I)/2016 97(I)/201617(I)/201733(I)/201751(I)/201737(I)/201883(I)/2018149(I)/2018163(I)/201938(I)/202043(I)/2020191(I)/2020192(I)/202032/202143(I)/2021117(I)/2021150(I)/2021151(I)/202187(I)/202288(I)/202296(I)/2022213(I)/202280(I)/2023 | 1.Ο παρών Νόμος θα αναφέρεται ως ο περί Εταιρειών (Τροποποιητικός) (Αρ. 2) Νόμος του 2023 και θα διαβάζεται μαζί με τον περί Εταιρειών Νόμο (που στο εξής θα αναφέρεται ως «ο βασικός νόμος»). |
|  |  |
| Τροποποίηση του άρθρου 365Θ του βασικού νόμου, | 2. Το εδάφιο (3) του άρθρου 365Θ του βασικού νόμου τροποποιείται ως ακολούθως:(α) με την αντικατάσταση, στην παράγραφο (ε) αυτού, του σημείου της τελείας με το σημείο του κόμματος∙ και(β) με την προσθήκη σε αυτό, αμέσως μετά την παράγραφο (ε) αυτού, της ακόλουθης νέας παραγράφου: «(στ) τις διαδικασίες και χρονικά πλαίσια αναφορικά με τις πρόνοιες του άρθρου 365Ι.». |
|  |  |
| Τροποποίηση του βασικού νόμου με την προσθήκη νέου άρθρου 365Ι . | 3. Ο βασικός νόμος τροποποιείται με την προσθήκη, αμέσως μετά το άρθρο 365Θ, νέου άρθρου 365Ι με το ακόλουθο κείμενο:  |
|  |  |  |
|  | «Εξουσίες εφόρου εταιρειών προς διόρθωση, συμπλήρωση, διασύνδεση και επικαιροποίηση μητρώου. | 365Ι.-(1)(α) Ο έφορος εταιρειών δύναται να διορθώσει οποιοδήποτε λάθος καταχωρισθέντος στοιχείου ή να συμπληρώσει παράλειψη οποιουδήποτε στοιχείου σε οποιοδήποτε από τα μητρώα τηρεί βάσει του παρόντος Νόμου ή των δυνάμει του παρόντος Νόμου εκδιδόμενων κανονισμών, και κάθε τέτοιο στοιχείο που διορθώθηκε ή συμπληρώθηκε με τον τρόπο αυτό έχει την ίδια εγκυρότητα και ισχύ όπως αν το λάθος ή η παράλειψη που διορθώθηκε να μην είχε γίνει.  |
|  |  | (β) Για την εξακρίβωση λάθους ή παράλειψης οποιωνδήποτε στοιχείων σε οποιαδήποτε από τα μητρώα που αναφέρονται στην παράγραφο (α), ο έφορος εταιρειών δύναται να αντιπαραβάλει αντίστοιχες καταχωρίσεις που τηρούνται σε μητρώα άλλων αρμοδίων υπηρεσιών της Δημοκρατίας, είτε μέσω διασύνδεσης των μητρώων ή άλλως πως. |
|  |  | (γ) Καμιά διόρθωση ή συμπλήρωση δεν διενεργείται δυνάμει των διατάξεων της παραγράφου (α) εκτός αν ο έφορος εταιρειών δώσει προηγούμενη ειδοποίηση τριάντα (30) ημερών στο νομικό πρόσωπο ή στον οργανισμό του οποίου οι καταχωρίσεις στο μητρώο επηρεάζονται.  |
|  |  | (δ) Κάθε επηρεαζόμενο νομικό πρόσωπο ή οργανισμός που λαμβάνει ειδοποίηση δυνάμει της παραγράφου (γ), δύναται εντός της περιόδου των τριάντα (30) ημερών από την ημερομηνία κατά την οποία ο έφορος εταιρειών εξέδωσε την ειδοποίηση αυτή, να καταχωρίσει ειδοποίηση ένστασης στον έφορο εταιρειών με την οποία να παραθέτει τους λόγους ένστασης και να επισυνάπτει οποιαδήποτε σχετικά με την ένσταση συνοδευτικά έγγραφα.  |
|  |  | (ε) Ο έφορος εταιρειών αφού λάβει την ειδοποίηση ένστασης, την εξετάζει και δίνει ειδοποίηση για την απόφασή του στο ενιστάμενο νομικό πρόσωπο ή στον ενιστάμενο οργανισμό εντός τριάντα (30) ημερών. |
|  |  | (2) Σε περίπτωση λάθους ή παράλειψης σε στοιχεία ή άλλες καταχωρίσεις σε οποιοδήποτε από τα μητρώα που τηρούνται από τον έφορο εταιρειών βάσει του παρόντος Νόμου ή των δυνάμει του παρόντος Νόμου εκδιδόμενων κανονισμών, η οποία προέκυψε από αβλεψία του αρμόδιου λειτουργού που προέβη στη σχετική καταχώριση, ο έφορος εταιρειών δύναται να εγκρίνει τη διόρθωση λάθους ή τη συμπλήρωση της παράλειψης στοιχείων ή άλλων καταχωρίσεων, χωρίς να ακολουθηθεί η διαδικασία που προβλέπεται στο εδάφιο (1).  |
|  |  | (3) (α) Ο έφορος εταιρειών δύναται από καιρό σε καιρό να ζητά από οποιοδήποτε νομικό πρόσωπο ή οργανισμό που βρίσκεται εγγεγραμμένο σε οποιοδήποτε από τα μητρώα που τηρούνται βάσει του παρόντος Νόμου ή των δυνάμει του παρόντος Νόμου εκδιδόμενων κανονισμών, να επιβεβαιώσει ή συμπληρώσει τα στοιχεία του ως αυτά καταγράφονται στις σχετικές καταχωρίσεις στα ανωτέρω μητρώα.  |
|  |  | (β) Οι ενέργειες που αναφέρονται στην παράγραφο (α) δύναται να διενεργηθούν είτε ταχυδρομικώς είτε με ηλεκτρονικά μέσα, και τα νομικά πρόσωπα ή οι οργανισμοί οφείλουν να διεκπεραιώσουν τέτοιες ενέργειες εντός καθορισμένης χρονικής περιόδου σύμφωνα με τις εκάστοτε σε ισχύ οδηγίες του εφόρου εταιρειών, ως αυτές θα δημοσιεύονται στην επίσημη ιστοσελίδα του Τμήματος Εφόρου Εταιρειών και Διανοητικής Ιδιοκτησίας. |
|  |  | (γ) Ο έφορος εταιρειών προβαίνει στην επικαιροποίηση, επιβεβαίωση ή συμπλήρωση των στοιχείων που τα νομικά πρόσωπα ή οι οργανισμοί του κοινοποιούν σύμφωνα με την παράγραφο (β), χωρίς την ανάγκη προσκόμισης του καθορισμένου για την εκάστοτε σχετική αλλαγή εντύπου.  |
|  |  | (4) Για τους σκοπούς του παρόντος άρθρου:-ο όρος «στοιχεία» σημαίνει στοιχεία ταυτότητας, ταυτοποίησης και επικοινωνίας ενός προσώπου, περιλαμβανομένων των ακολούθων στοιχείων: πλήρες όνομα και επώνυμο, αριθμός εγγράφου ταυτοποίησης (ταυτότητα, διαβατήριο, πιστοποιητικό εγγραφής αλλοδαπού), χώρα έκδοσης εγγράφου ταυτοποίησης, υπηκοότητα, ημερομηνία γέννησης, όνομα ή επωνυμία νομικού προσώπου ή οργανισμού, αριθμός εγγραφής νομικού προσώπου ή οργανισμού, μητρώο εγγραφής νομικού προσώπου ή οργανισμού, πλήρης διεύθυνση, και διεύθυνση ηλεκτρονικού ταχυδρομείου. ο όρος «ειδοποίηση» περιλαμβάνει τόσο ειδοποίηση που αποστέλλεται ταχυδρομικώς στο εγγεγραμμένο γραφείο, τόπο εργασίας ή έδρα του νομικού προσώπου ή οργανισμού ανάλογα με την περίπτωση, όσο και ειδοποίηση με ηλεκτρονικά μέσα.  |
|  |  | (5) Οι πρόνοιες του παρόντος άρθρου δεν επηρεάζουν τις εξουσίες του Δικαστηρίου σύμφωνα με το άρθρο 111 του παρόντος Νόμου.  |
|  |  |  |
| Τροποποίηση του άρθρου 387Α του βασικού νόμου. | 3. Το άρθρο 387Α του βασικού νόμου τροποποιείται ως ακολούθως: |
|  | (α) με την προσθήκη, στον πλαγιότιτλο του άρθρου, αμέσως μετά τη φράση «ρύθμιση τύπων», της φράσης «και πιστοποιητικών»,  |
|  | (β) με τη μετατροπή του υφιστάμενου κειμένου του σε εδάφιο (1), |
|  | (γ) με την αντικατάσταση του νέου εδαφίου (1), με το ακόλουθο νέο εδάφιο (1): |
|  |  |  | «387Α.-(1) Ο Υπουργός δύναται με διάταγμα, που δημοσιεύεται στην Επίσημη Εφημερίδα της Δημοκρατίας, να καθορίζει και ρυθμίζει τους τύπους εντύπων, πιστοποιητικών και πιστοποιήσεων που θα χρησιμοποιηθούν για οποιοδήποτε θέμα με βάση τις διατάξεις του παρόντος Νόμου και των δυνάμει του παρόντος Νόμου εκδιδόμενων κανονισμών. |
|  |  | (δ) με την προσθήκη, αμέσως μετά το νέο εδάφιο (1), νέου εδαφίου (2) με το ακόλουθο κείμενο:  |
|  |  |  | «(2) Ο Υπουργός έχει εξουσία να τροποποιεί με διάταγμά του οποιοδήποτε Παράρτημα του παρόντος Νόμου και οποιοδήποτε Παράρτημα των δυνάμει του παρόντος Νόμου εκδιδόμενων κανονισμών, αναφορικά με τους τύπους εντύπων, πιστοποιητικών και πιστοποιήσεων που θα χρησιμοποιηθούν για οποιοδήποτε θέμα με βάση τις διατάξεις του παρόντος Νόμου και των δυνάμει του παρόντος Νόμου εκδιδόμενων κανονισμών.» |
|  |  |  |
| Έναρξη ισχύος του παρόντος νόμου. | 4. Ο παρών Νόμος τίθεται σε ισχύ από την ημερομηνία της δημοσίευσής του στην Επίσημη Εφημερίδα της Δημοκρατίας. |